Спорт | Олимпийски медалисти ще поведат велошествието и велокарнавала в събота - Dnevnik.bg
07:00, 27 мар 18 , 2786
Йордан Йовчев (вторият от дясно наляво) ще се включи в събитието
За втора поредна година София ще приеме велошествие и велокарнавал по улиците си. Събитието, което е част от инициативата "София - Европейска столица на спорта 2018", ще се проведе в 11.30 часа в събота (31 март).
Записването ще започне в 10 часа пред паметника на Цар Освободител. Колоната ще премине по маршрут покрай река Перловска до Южния парк, където ще има състезания, концерти, танци, викторини и игри с награди, съобщиха организаторите.
Проявата, която е част и от кампанията на Столична община - "Мисли чисто", ще бъде открита от четирикратния олимпийски медалист Йордан Йовчев и носителката на три отличия от зимни олимпиади Евгения Раданова. Алберт Попов и Теодора Пенчева, които представиха България на игрите в Пьонгчанг преди месец, също ще се включат в събитието.
"Приветстваме всяка алтернатива на автомобилите, а велосипедите и ходенето пеша са чудесна възможност да направим нашия град по-чист и зелен", каза Йоана Христова - заместник-кмет на София по направление "Зелена система, екология и земеползване".
Тя припомни, че в София са изградени 55 км велоалеи, като до края на годината се очаква пускането на система с 33 стоянки за велосипеди.
Организаторите обявиха още, че са осигурили аниматори, които ще помогнат на участниците във велокарнавала да украсят колела си. След пристигането в Южния парк ще има конкурси за най-добра визия и най-атрактивно каране на велосипед.
Програмата за колоездачното шоу:
10.00 ч. - записване за велошествието
11.30 ч. - начало велошествието и велокарнавала
12.00 ч. - пристигане на колоната в Южния парк
12.15 ч. - състезание за децата с МТБ ХСО (БКЛ)
12.15 ч. - планинско колоездене за децата с DRAG
12.15 ч. - състезание по бягане 5кмRun
12.15 ч. - спектакъл на ученици на сцената
12.15 ч. - томбола с награди
13.30 ч. - велообучение и безопасност за деца с DRAG
13.30 ч. - награждаване на призьорите в състезанията
07:06, 12 ное 19 / Спорт 5
Рейтинг: 2254 08:38, 27 мар 18 Неутрално
Похвална инициатива! Добре е да се работи за повече велоалеи, ако целта е колелетата трайно да станат алтернативен начин за придвижване из града, който в момента продължава да бъде доминиран от автомобилите.
Рейтинг: 544 08:39, 27 мар 18 Неутрално
... "от кампанията на Столична община - "Мисли чисто"...
Хм... а от Столична община излизали ли са да видят точно колко е чисто е по улиците навън? Щото навсякъде е кал до ушите и дупки до коленете.
Рейтинг: 397 09:24, 27 мар 18 Неутрално
Каква европейска столица на спорта?
Колкото сме европейска столица на закона, на културата, на знанието - тоолкова сме столица и на спорта!
Идете където поискате в Европа - по парковете се тича, скача, колоезди, има уреди за спорт на деца, старци, здрави, болни...... Индивидуални треньори подготвят и тренират децата, младите, мацките и още който си поискате. В магазините за спортни принадлежности е пълно с хора и купуват, купуват - край няма!
Столица на беззаконието и престъпността сме ние и такива ще си останем, докато не се прекъснат каквито и дае връзки с Турция и Русия. Не че в другите страни преестъпност няма, но в нашата такава е вкоренен турски и руски произход....
Рейтинг: 1447 09:40, 27 мар 18 Гневно
Цяла София е затънала в кал, локви и мръсотия до колене, те ще ме призовават да мисля чисто. Половината т.нар. велоалеи са абсолютно безумие, тротоарите са като след бомбардировка, платната са с дупки и локви... Този град с всеки изминал ден се превръща във все по-голяма кочина.
Рейтинг: 1270 10:41, 27 мар 18 Разстроено
И днес, както и всеки ден преди съм с колелото на работа - ужасно е да се кара където и да било из града, толкова мизерия не знам къде другаде има. София прилича на кочина, мизерията дебне навсякъде. И не искам да слушам оправданията на СО, че времето било виновно за това. Мисленето и бездействията ни са виновни за положението, в което се намираме...
Рейтинг: 729 11:54, 27 мар 18 Неутрално
А къде са тези 55 км. велоалеи, че нещо не се сещам. да не говорим, че нямат връзка помежду си или ги дели някое сложно кръстовище, през което не минават.
Рейтинг: 217 14:50, 27 мар 18 Неутрално
Да, хубаво е да се работи за велоалеи, за повече велоалеи...но още по-хубаво щеше да бъде да имаше и кой да ги прави с мисъл!
Рейтинг: 8483 15:44, 27 мар 18 Неутрално
Хубава инициатива, дано повече млади да се запишат, здравословно е.
Рейтинг: 1453 18:02, 27 мар 18 Неутрално
Точно да направят реклама на велоалеята - кал, строшени плочки, лайна и накрая паркирани коли до подлеза на България и Фритьоф Нансен.